
	1.
	Anotācija (ex-ante)
1.1. Pamatojums
	Iebildums
Rīkojuma projekta anotācijā kā rīkojuma projekta izdošanas pamatojums norādīta Publiskas personas mantas atsavināšanas likuma 42. panta otrā daļa un 43. pants. Paskaidrojam, ka Publiskas personas mantas atsavināšanas likuma 42. panta otrā daļa un 43. pants piemērojama tikai tajos gadījumos, kad tiek ierosināta un notiek publiskas personas mantas atsavināšana bez atlīdzības. Atsavināšana saskaņā ar minētā likuma 1. panta 1. punktu ir publiskas personas mantas pārdošana, mainīšana, ieguldīšana kapitālsabiedrībā un nodošana bez atlīdzības, kā rezultātā īpašuma tiesības no mantas atsavinātāja pāriet mantas ieguvējam. Ņemot vērā minēto un to, ka rīkojuma projekta pieņemšanas gadījumā īpašuma tiesības uz rīkojuma projekta 1. punktā minēto nekustamo īpašumu saglabāsies valstij, mainoties tikai valsts īpašuma daļu valdītājam, no rīkojuma projekta anotācijas sadaļas “Pamatojums” būtu dzēšama atsauce uz Publiskas personas mantas atsavināšanas likuma 42. panta otro daļu un 43. pantu.
Piedāvātā redakcija
-
	Sandris Rāgs (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Apakšsadaļas pēdējā rindkopā norādīts, ka taisnīga atlīdzība par nekustamo īpašumu aprēķināta un apstiprināta, ievērojot normatīvajos aktos noteikto kārtību. Ņemot vērā, ka rīkojuma projekts paredz tikai valsts īpašumā esoša nekustamā īpašuma daļas valdītāja maiņu, nav saprotams, kāpēc un kāda taisnīga atlīdzība ir aprēķināta saistībā ar rīkojuma projektu. Ņemot vērā minēto, aicinām šo tiesisko aspektu skaidrot anotācijā.
Piedāvātā redakcija
-
	Sandris Rāgs (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Saskaņā ar Ministru kabineta 2021. gada 7. septembra noteikumu Nr.606 "Ministru kabineta kārtības rullis" 44. punktu, lai apliecinātu projektā regulēto tiesisko attiecību likumību, Tiesību akta lietai nepieciešams pievienot īpašuma tiesību apliecinošus dokumentus, bez kuru esības nav iespējams pieņemt lēmumu pēc būtības.
Piedāvātā redakcija
-
	Sandris Rāgs (TM)

	4.
	Rīkojuma projekts
2. Satiksmes ministrijai pārņemt no Vides aizsardzības un reģionālas attīstības ministrijas šā rīkojuma 1. punktā minētās valsts nekustamā īpašuma daļas un normatīvajos aktos noteiktajā kārtībā ierakstīt zemesgrāmatā uz valsts vārda Satiksmes ministrijas personā.
	Priekšlikums
Ņemot vērā Zemesgrāmatu likuma 1. pantā noteikto, ka zemesgrāmatās ieraksta nekustamus īpašumus un nostiprina ar tiem saistītās tiesības, kā arī ņemot vērā, ka nekustamais īpašums, kura daļas ar rīkojumu tiek plānots nodot, saskaņā ar anotācijā sniegto informāciju ir jau zemesgrāmatā ierakstītas, tāpat arī, ņemot vērā praksi līdzīgu rīkojuma projektu sagatavošanā (piemēram, https://likumi.lv/ta/id/335004-par-valsts-nekustama-ipasuma-sederes-pagasta-augsdaugavas-novada-dalas-nodosanu-zemkopibas-ministrijas-valdijuma; https://likumi.lv/ta/id/330050-par-valsts-nekustamo-ipasumu-dalu-nodosanu-iekslietu-ministrijas-valdijuma), ierosinām rīkojuma projekta 2. punktā nevis paredzēt, ka nekustamā īpašuma daļas tiek ierakstītas zemesgrāmatā uz valsts vārda Satiksmes ministrijas personā, bet gan ka uz nekustamā īpašuma daļām Satiksmes ministrija normatīvajos aktos noteiktajā kārtībā nostiprina zemesgrāmatā īpašuma tiesības uz valsts vārda Satiksmes ministrijas personā.
Piedāvātā redakcija
-
	Sandris Rāgs (TM)



